PATVIRTINTA

Klaipėdos vaikų laisvalaikio centro

direktoriaus 2014 m. gruodžio 31 d.

įsakymu Nr. V1-198

**KLAIPĖDOS VAIKŲ LAISVALAIKIO CENTRO**

**KORUPCIJOS PREVENCIJOS PROGRAMA**

**I. BENDROSIOS NUOSTATOS**

1.Klaipėdos vaikų laisvalaikio centro 2015-2017 metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Nacionaline kovos su korupcija 2011-2014 metų programa, patvirtinta Lietuvos Respublikos Seimo 2011 m. birželio 16 d. nutarimu Nr. IX-1457, Klaipėdos miesto savivaldybės administracijos 2014-2015 metų korupcijos prevencijos programa ir jos įgyvendinimo priemonių planas, patvirtinta .Klaipėdos miesto savivaldybės administracijos direktoriaus 2014-07-30 įsakymu Nr. AD1­2293 ir skirta užtikrinti, kad būtų vykdomi korupcijos prevenciją nustatančių teisės aktų reikalavimai Klaipėdos vaikų laisvalaikio centre (toliau – Centras).

2. Programa skirta korupcijos prevencijai užtikrinti, korupcijos pasireiškimo tikimybei sumažinti Klaipėdos vaikų laisvalaikio centre. Programa siekiama paskatinti bendruomenę reikšti nepakantumą korupcijos apraiškoms, sustiprinti bendruomenės paramą įgyvendinant korupcijos prevencijos priemones, užtikrinti glaudesnį bendradarbiavimą su vyriausybinėmis ir nevyriausybinėmis organizacijomis, ginant prigimtines žmogaus teises ir laisves.

3. Programoje vartojamos pagrindinės sąvokos:

3.1. Korupcija – bet koks asmenų, dirbančių valstybės tarnyboje (valstybės politiko, valstybės tarnautojo ir kito jam prilyginto asmens) elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.

3.2. Korupcinio pobūdžio nusikalstamos veikos – kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

4. Kitos Programoje vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme ir kituose teisės aktuose.

5. Programos įgyvendinimą koordinuoja ir kontroliuoja Klaipėdos vaikų laisvalaikio centro direktoriaus paskirtas asmuo.

6. Programa parengta 3 (trijų) metų laikotarpiui.

**II. APLINKOS ANALIZĖ**

7. Iki 2015 m. sausio mėnesį Centre teisės aktais nebuvo užfiksuota korupcinio pobūdžio nusikalstama ar kita su korupcija susijusi neteisėta veikla.

8. Veiklos sritys, kuriose galimas korupcijos pasireiškimas:

8.1. Lėšų tikslinis panaudojimas;

8.2. Viešųjų pirkimų organizavimas;

8.3. Darbuotojų priėmimas į darbą;

8.4. Pažeidimų nustatymas ir nuobaudų skyrimas.

**III. PROGRAMOS TIKSLAI, UŽDAVINIAI IR VERTINIMO KRITERIJAI**

9. Šios Programos tikslai:

9.1. užtikrinti korupcijos prevenciją Centre, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atriboti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą Centre, atlikimo.

9.2. didinti Centro bendruomenės nepakantumą korupcijai, ugdyti jaunų žmonių vertybines nuostatas ir ugdyti gebėjimus, reikalingus susiformuoti jų pilietinei pozicijai korupcijos atžvilgiu;

9.3. sustiprinti visuomenės paramą korupcijos prevencijos priemonėms įgyvendinti, užtikrinti glaudesnį Centre bendradarbiavimą su vyriausybinėmis ir nevyriausybinėmis organizacijomis, kitais asmenimis, ginant prigimtines ir kitas bendras žmogaus teises ir laisves.

10. Programos uždaviniai:

10.1. užtikrinti veiksmingą ir kryptingą ilgalaikį korupcijos prevencijos priemonių

įgyvendinimą Centre;

10.2. nustatyti Centro veiklos sritis, kuriose egzistuoja didelė korupcijos pasireiškimo tikimybė;

10.3. Centre didinti antikorupcinio švietimo sklaidą (vykdyti akcijas, renginius, seminarus korupcijos prevencijos klausimais).

11. Programos rezultatyvumas nustatomas vadovaujantis kiekybės ir kokybės kriterijais:

11.1. korupcijos prevencijos:

12.1.1 įvykdytų ir neįvykdytų Programos įgyvendinimo priemonių skaičiumi;

12.1.2. Programos priemonių įgyvendinimu nustatytais terminais.

12.2. antikorupcinio švietimo:

12.2.1. renginių, seminarų skaičiumi;

12.2.2. antikorupciniuose renginiuose dalyvavusių asmenų skaičiumi.

**IV. PROGRAMOS ĮGYVENDINIMAS**

13. Už korupcijos prevencijos programos įgyvendinimą ir kontrolę atsako direktorius ir pagal kompetenciją – direktoriaus įsakymu paskirtas darbuotojas.

14. Programos uždaviniams įgyvendinti sudaromas priemonių planas (Priedas Nr.1), kuris nustato priemones, jų vykdymo terminus bei atsakingus asmenis. Priemonių planas yra neatskiriama programos dalis.

15. Atsižvelgiant į antikorupcinių teisės aktų pakeitimus, kompetentingų institucijų ir asmenų išvadas ir rekomendacijas, Programa gali būti keičiama. Pasibaigus Programos laikotarpiui, Programa atnaujinama. Korupcijos prevencijos programą tvirtina Klaipėdos vaikų laisvalaikio centro direktorius.

16. Priemones įgyvendina Centro direktorius ir darbuotojai.

17. Programa vykdoma iš Klaipėdos miesto savivaldybės biudžeto asignavimų ir kitų finansavimo šaltinių.

18. Programa, jos įgyvendinimo priemonių planas ir įgyvendinimo eiga skelbiami Klaipėdos jaunimo centro interneto svetainėje.

**V. BAIGIAMOSIOS NUOSTATOS**

19. Programa įsigalioja nuo 2015 metų sausio 1 d.

20. Programa skelbiama Klaipėdos vaikų laisvalaikio centro interneto svetainėje [www.kvlc](http://www.kvlc).lt

21. Klaipėdos vaikų laisvalaikio centro direktoriaus pavaduotojas ugdymui ir metodinio darbo vadovai su Programa supažindina visus darbuotojus.

22. Už Programos įgyvendinimą atsakingi asmenys, nesilaikantys Programoje nustatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Klaipėdos vaikų laisvalaikio centro

direktoriaus 2014 m. gruodžio 331 d.

įsakymu Nr. V1-198

**KLAIPĖDOS VAIKŲ LAISVALAIKIO CENTRO 2015-2017 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

**PRIEDAS 1**

|  |  |  |  |  |  |
| --- | --- | --- | --- | --- | --- |
| Eil. Nr. | Priemonės pavadinimas | Priemonės vykdytojai | Priemonės įgyvendinimo terminai | Laukiami rezultatai | Priemonės vertinimo kriterijai |
| 1. | Klaipėdos vaikų laisvalaikio centro interneto svetainėje įdiegti skyrelį „Korupcijos prevencija“ | Metodinio darbo vadovai | 2014.12.31 | Parengti ir patvirtinti Korupcijos prevencijos programą 2015-2017 metams | Įstaigos interneto svetainėje įdiegtas skyrelis „Korupcijos prevencija“. |
| 2. | Užtikrinti Korupcijos prevencijos priemonių veiksmingumą (skelbti įstaigos interneto svetainės Klaipėdos vaikų laisvalaikio centro korupcijos prevencijos programą ir jos įgyvendinimo priemonių planą bei visą informaciją apie antikorupcinę veiklą, vykdomą įstaigoje | Darbuotojas, atsakingas už korupcijos prevencijos programos įgyvendinimą | 2015.01 | Supažindinti darbuotojus su Korupcijos prevencijos programa 2015-2017 metams | Paskelbta įstaigos korupcijos prevencijos programa ir jos įgyvendinimo priemonių planas bei informacija apie įstaigoje vykdomą antikorupcinę veiklą |
| 3. | Nustatyti veiklos sritis, kuriose egzistuoja korupcijos pasireiškimo tikimybė | Darbuotojas, atsakingas už korupcijos prevenciją ir kontrolę | Kiekvienų metų II ketvirtis | Nustatomos veiklos sritys, kuriose egzistuoja korupcijos pasireiškimo tikimybė | Parengta išvada ir pateikta Klaipėdos miesto savivaldybės korupcijos prevencijos ir kontrolės komisijai. Koreguojamas korupcijos prevencijos programos įgyvendinimo priemonių planas |
| 4. | Racionalus valstybės lėšų panaudojimas | Darbuotojai, atsakingi už viešųjų pirkimų vykdymą | Nuolat | Efektyvesnis ir skaidresnis viešųjų pirkimų procedūrų atlikimas | Viešuosius pirkimus vykdyti remiantis Viešųjų pirkimų įstatymų. |
| 5. | Klaipėdos vaikų laisvalaikio centro interneto svetainėje skelbti informaciją apie numatomus ir vykdomus viešuosius pirkimus | Darbuotojas, atsakingas už viešųjų pirkimų vykdymą | Nuolat | Užtikrintas viešųjų pirkimų skaidrumas | Paskelbta informacija apie numatomus ir vykdomus viešuosius pirkimus (Pirkimo planas) |
| 6. | Dalyvauti mokymuose korupcijos prevencijos klausimais | Direktorius ir darbuotojas, atsakingas už korupcijos prevenciją ir kontrolę | 2015-2017 | Darbuotojų antikorupcinis švietimas | Darbuotojai bus geriau susipažinę su korupcijos prevencija |
| 7. | Ugdytinių dalyvavimas korupcijos prevencijai skirtuose renginiuose | Direktorius ir darbuotojas, atsakingas už korupcijos prevenciją ir kontrolę | 2015-2017 | Ugdomas pilietiškumas ir nepakantumas korupcijai | Ugdytinių, dalyvaujančių korupcijos prevencijai skirtuose renginiuose ir renginių skaičius |